cyanic-selkie/wikianc huggingface dataset:
เรื่องเล่าของสาวรับใช้
เรื่องเล่าของสาวรับใช้ ได้รับรางวัลกัฟเวอร์เนอร์ เจเนรัลส์ อะวอดส์ในปี ค.ศ. 1985 และอาร์เธอร์ ซี. คลาร์ก อะวอดส์ในปี ค.ศ. 1987 ได้รับการดัดแปลงเป็นภาพยนตร์ปี ค ศ. 1990 อุปรากรปี ค.ศ. 2000 และภาพยนตร์ชุดทางโทรทัศน์ในปี ค.ศ. 2017 ในปี ค.ศ. 2019 แอ็ตวูดเผยแพร่นวนิยายภาคต่อในชื่อ คำให้การจากพยานปากเอก (The Testament)
เรื่องเล่าของสาวรับใช้ ฉบับภาษาไทยแปลโดยจุฑามาศ แอนเนียน ตีพิมพ์ครั้งแรกในปี ค.ศ. 2018 โดยสำนักพิมพ์ไลบรารี่ เฮ้าส์
เจิวด๊ก
เจิวด๊ก หรือที่เอกสารเก่าของไทยเรียกว่า โชฎก (Châu Đốc) เป็นนครประจำจังหวัดแห่งหนึ่งในจังหวัดอานซาง ติดชายแดนประเทศกัมพูชา ในภูมิภาคดินดอนสามเหลี่ยมปากแม่น้ำโขงของประเทศเวียดนาม ณ ปี พ.ศ. 2556 เมืองนี้มีประชากร 157,298 คน บนเนื้อที่ 105.29 ตารางกิโลเมตร (40.65 ตารางไมล์)
เรื่องเล่าของสาวรับใช้
เบื้องหลัง
แอ็ตวูดได้รับแรงบันดาลใจในการเขียน เรื่องเล่าของสาวรับใช้ จากการพิจารณาคดีแม่มดที่ซาเลม และกระแสสังคม การเมือง และศาสนาในสหรัฐช่วงคริสต์ทศวรรษ 1980 เธอใช้นวนิยายนี้พรรณนาความเชื่อถึงสิ่งที่กลุ่มศาสนาคริสต์ฝ่ายขวาจะกระทำต่อสตรีหากพวกเขามีอำนาจ รวมถึงสำรวจแนวคิดการกดขี่สตรีภายใต้สังคมที่บุรุษเป็นใหญ่ และความพยายามของสตรีในการต่อต้านและได้รับปัจเจกภาพและเสรีภาพ
แอ็ตวูดกล่าวเพิ่มว่าเธอได้รับแรงบันดาลใจของสาธารณรัฐกิเลียดจากการศึกษากลุ่มพิวริตันในอเมริกาสมัยที่เธอเรียนที่มหาวิทยาลัยฮาร์วาร์ด เธอแย้งว่ามุมมองสมัยใหม่ที่มองว่าพิวริตันอพยพมาจากอังกฤษเพื่อสร้างสังคมที่เปิดรับทุกศาสนาในอเมริกานั้นเป็นความเข้าใจที่ผิด หากแต่ผู้นำพิวริตันต้องการสร้างสังคมเทวาธิปไตยที่ไม่ทนต่อผู้นับถือความเชื่ออื่น นอกเหนือจากสังคมพิวริตันในนิวอิงแลนด์ แอ็ตวูดยังได้รับอิทธิพลในการสร้างระบอบรวบอำนาจเบ็ดเสร็จของกิเลียดจากแนวคิด "สังคมอุดมคติ" ในกัมพูชาและโรมาเนียสมัยคริสต์ศตวรรษที่ 20
เจิวด๊ก
เจิวด๊กตั้งอยู่ติดกับแม่น้ำเหิ่ว (ลำน้ำสาขาของแม่น้ำโขงซึ่งไหลเข้าสู่ดินแดนเวียดนาม) และคลองหวิญเต๊ (Vĩnh Tế) ห่างจากนครโฮจิมินห์ไปทางทิศตะวันตก 250 km การเดินทางด้วยรถบัสจากนครโฮจิมินห์มายังเมืองนี้ใช้เวลาประมาณ 6 ชั่วโมง
เรื่องเล่าของสาวรับใช้
เรื่องย่อ
หลังก่อเหตุโจมตีที่คร่าชีวิตประธานาธิบดีสหรัฐและสมาชิกรัฐสภาสหรัฐส่วนใหญ่ "บุตรแห่งยาโคบ" (Sons of Jacob) กลุ่มหัวรุนแรงที่มีแนวคิดเสมือนคริสต์ศาสนาได้ก่อการปฏิวัติ รัฐธรรมนูญสหรัฐถูกยับยั้ง หนังสือพิมพ์ถูกสั่งปิด และสหรัฐอเมริกาเปลี่ยนมาปกครองด้วยเผด็จการทหารภายใต้ชื่อสาธารณรัฐกิเลียด ผู้ปกครองระบอบใหม่เริ่มรวบรวมอำนาจผ่านทางการกำจัดกลุ่มอำนาจอื่น จัดระเบียบสังคมใหม่ด้วยการตีความตามพันธสัญญาเดิมอย่างแปลกประหลาด จัดตั้งชนชั้นทางสังคมที่เสริมด้วยความคลั่งศาสนาอย่างสุดโต่ง และบุคคลถูกลิดรอนสิทธิ โดยเฉพาะสตรีที่ต้องสูญเสียสิทธิเสรีภาพในชีวิตและร่างกาย
เรื่องราวเล่าผ่านมุมมองบุคคลที่หนึ่งโดยหญิงสาวชื่อ ออฟเฟรด เธอเป็นหนึ่งในสตรีส่วนน้อยที่ยังเจริญพันธุ์ในช่วงเวลาที่มีปัญหาสิ่งแวดล้อมและรังสีจนประชากรส่วนใหญ่เป็นหมัน ออฟเฟรดเป็น "สาวรับใช้" ที่ถูกส่งไปที่บ้านผู้บัญชาการเพื่อทำหน้าที่ให้กำเนิดบุตร เธอบรรยายถึงหน้าที่ที่ได้รับมอบหมายเป็นครั้งที่สาม สลับกับชีวิตช่วงก่อนและระหว่างการปฏิวัติ อาทิ ความล้มเหลวในการหลบหนีไปแคนาดาพร้อมสามีและบุตร การถูกส่งไปฝึกเป็นสาวรับใช้ ออฟเฟรดได้รับการปฏิบัติที่ไม่ดีนักจากเซเรนา จอย ภริยาผู้บัญชาการผู้เป็นอดีตนักร้องนำเพลงสวด หลังทำ "พิธีกรรม" ออฟเฟรดรู้สึกตกใจเมื่อผู้บัญชาการต้องการพบเธอนอกเวลาซึ่งเป็นสิ่งผิดกฎหมาย และเริ่มต้นความสัมพันธ์อย่างลับ ๆ ครั้งหนึ่งผู้บัญชาการพาออฟเฟรดไปเรือนหญิงชั่วเยเซเบล ซ่องโสเภณีที่ดำเนินการโดยรัฐบาลที่ผู้ฝ่าฝืนกฎจะถูกส่งมาเป็นหญิงขายบริการที่นี่ และพบกับมอยรา เพื่อนเก่าที่หลบหนีออกจากศูนย์ฝึก
หลายวันต่อมา ออฟเฟรดพบว่าออฟเกลน สาวรับใช้คู่เธอเวลาออกไปจับจ่ายเป็นสมาชิกเมย์เดย์ ฝ่ายต่อต้านที่ต้องการล้มล้างกิเลียด ด้านเซเรนาที่สงสัยว่าผู้บัญชาการอาจเป็นหมันเสนอให้ออฟเฟรดมีเพศสัมพันธ์กับนิก ผู้พิทักษ์ประจำบ้าน แต่หลังจากออฟเกลนหายตัวไป (ทราบภายหลังว่าฆ่าตัวตาย) และเซเรนาพบความสัมพันธ์ลับ ๆ ของผู้บัญชาการกับเธอ ออฟเฟรดจึงเริ่มคิดฆ่าตัวตาย
ในบทส่งท้ายมีลักษณะเป็นบันทึกจากการสัมมนาวิชาการในปี ค.ศ. 2195 ผู้อภิปรายหลักบรรยายว่าออฟเฟรดบันทึกเหตุการณ์ในรูปตลับเทปที่ถอดเสียงโดยนักประวัติศาสตร์ผู้ศึกษายุคกิเลียด
องค์ประกอบภายในเรื่อง
เรื่องเล่าของสาวรับใช้ มีฉากในอนาคตแบบดิสโทเปียที่ไม่ระบุปี แต่คาดการณ์ประมาณปี ค.ศ. 2005 ในพื้นที่สหรัฐอเมริกาเดิมปกครองโดยรัฐบาลเทวาธิปไตยมูลฐานนิยมนามสาธารณรัฐกิเลียด ซึ่งบุคคลถูกจำแนกและกำหนดให้สวมเครื่องแต่งกายตามหน้าที่ในสังคม
การปฏิบัติต่อสตรีในกิเลียดใช้การตีความตามคัมภีร์ไบเบิลอย่างเคร่งครัด กล่าวคือผู้หญิงเป็นสมบัติหรืออยู่ใต้อำนาจสามี บิดา หรือหัวหน้าครอบครัว พวกเธอไม่มีอำนาจหรือเสรีภาพ ไม่ได้รับอนุญาตให้ทำงาน มีสิทธิ์มีเสียง มีทรัพย์สินเป็นของตนเอง หรืออ่านหนังสือ เนื่องจากประชากรในอนาคตส่วนใหญ่เป็นหมัน หญิงเจริญพันธุ์จึงเป็นสิ่งมีค่าและจัดการโดยรัฐบาล หญิงเจริญพันธุ์หรือสาวรับใช้จะไม่ได้รับอนุญาตให้แต่งงาน และจะถูกส่งไปที่บ้านผู้บัญชาการเป็นเวลาสองปีเพื่อให้มีบุตร สาวรับใช้จะไม่มีชื่อ พวกเธอถูกเรียกด้วยคำนำหน้า Of ตามด้วยชื่อผู้บัญชาการ เช่น ออฟเฟรด (Offred) หมายถึง "เป็นของเฟรด" (of Fred) และชื่อของพวกเธอจะเปลี่ยนไปเมื่อถูกย้ายไปยังที่ใหม่
บรูซ มิลเลอร์ ผู้อำนวยการผลิตภาพยนตร์ชุดโทรทัศน์ เดอะ แฮนด์เมดส์ เทล กล่าวว่ากิเลียดเป็น "สังคมที่มีที่มาจากความเข้าใจพันธสัญญาเดิมผิดอย่างร้ายแรง" ทั้งแอ็ตวูดและมิลเลอร์ต่างกล่าวว่าบุตรแห่งยาโคบนั้น "ไม่ใช่ชาวคริสต์ที่แท้จริง" และ "ไม่สนใจศาสนา หากแต่สนใจในอำนาจ" ในกิเลียด หากศาสนจักรใดไม่สนับสนุนการกระทำของบุตรแห่งยาโคบจะถูกกำจัด เควเกอส์ แบปทิสต์ โรมันคาทอลิกถูกประกาศเป็นศัตรูกับบุตรแห่งยาโคบ บุคคลที่แข็งขืนจะถูกประหารชีวิตและแขวนร่างกับกำแพง นักพรตหญิงที่ปฏิเสธละทิ้งความเชื่อจะถือเป็น "อสตรี" และถูกส่งไปนิคม อย่างไรก็ตามชาวยิวได้รับการละเว้นเพราะถือเป็นบุตรแห่งยาโคบ และได้รับอนุญาตให้ลี้ภัยไปที่อิสราเอล แต่กระนั้นมีการเปิดเผยในบทส่งท้ายว่าเรือบรรทุกผู้ลี้ภัยชาวยิวส่วนใหญ่ล่มก่อนจะถึงที่หมาย ส่วนชาวยิวที่เลือกอาศัยในกิเลียดจะต้องโทษประหารชีวิตหากพบทำพิธีอย่างลับ ๆ
พิธีกรรม
"พิธีกรรม" คือการร่วมเพศที่มีจุดประสงค์เพื่อการสืบพันธุ์เท่านั้น โดยสาวรับใช้จะเอนหลังอยู่บริเวณหว่างขาของภริยาเพื่อเป็นเครื่องหมายถึงการเป็นหนึ่งเดียว ออฟเฟรดบรรยายถึงพิธีกรรมว่า:
"กระโปรงแดงของฉันถูกเลิกขึ้นมาถึงเอวแม้จะไม่สูงไปกว่านั้น ต่ำลงไปท่านผู้บัญชาการกำลังเอา สิ่งที่เขากำลังเอาด้วยคือร่างกายท่อนล่างของฉันเอง ฉันไม่ได้บอกว่าร่วมรักเพราะเขาไม่ได้ทำอย่างนั้น จะว่ามีเพศสัมพันธ์ก็ไม่ได้ตรงตามนั้นอีกนั่นแหละ เพราะนั่นย่อมมีนัยถึงคนสองคน แต่นี่มีเพียงคนเดียวที่กระทำการ คำว่าข่มขืนก็ไม่ครอบคลุม ไม่มีสิ่งใดที่เกิดขึ้นในที่นี้เป็นไปโดยที่ฉันมิได้ตกลงร่วมด้วย มีทางเลือกอยู่ไม่มากนักแต่ก็มีอยู่บ้าง และนี่คือสิ่งที่ฉันเลือก"
ตะพาบหับพม่า
ตะพาบหับพม่า (Burmese flap-shell turtle) เป็นตะพาบชนิดหนึ่ง มีชื่อวิทยาศาสตร์ว่า Lissemys scutata
ลักษณะ
มีรูปร่างกลม กระดองโค้งนูนสูงกว่าตะพาบน้ำอื่น ๆ ลักษณะพิเศษของตะพาบหับคือ ด้านท้อง มีแผ่นหนังปิดขาทั้ง 4 ขา ซึ่งสามารถพับปิดได้สนิทเหมือนเต่าในสกุล Cuora หรือ เต่าหับ ซึ่งลักษณะตรงนี้นับว่าแตกต่างไปจากตะพาบชนิดอื่น ๆ กระดองสีเทาหรือสีชมพู ใต้ท้องสีขาว เมื่อยังเล็กอยู่กระดองจะมีจุดสีเหลืองกระจายอยู่ทั่ว กระดองสีเข้ม ใต้ท้องสีแดงเข้ม มีขีดสีดำระหว่างตาและหางตาไปทางด้านหลังทั้ง 2 ข้าง
แหล่งอาศัย
เป็นตะพาบที่หายาก พบเฉพาะในลุ่มน้ำสาละวิน บริเวณชายแดนไทย-พม่า เท่านั้น และอาจมีพบในมณฑลยูนาน ประเทศจีน ด้วย จัดเป็นตะพาบขนาดเล็กที่สุดที่พบในประเทศไทย ขนาดโตเต็มที่ไม่เกินฝ่ามือ เมื่อโตขึ้นมามีอุปนิสัยไม่ดุ ซึ่งต่างไปจากตะพาบชนิดอื่น ๆ
สถานภาพ
เป็นตะพาบชนิดที่ใกล้สูญพันธุ์ในธรรมชาติ เนื่องจากถูกจับไปเป็นสัตว์เลี้ยง ปัจจุบันกรมประมงพยายามศึกษาเพื่อเพาะขยายพันธุ์อยู่ โดยพบว่าไข่ของตะพาบหับพม่าใช้เวลาฟักนานกว่าเต่าหรือตะพาบพื้นเมืองหลายชนิดมาก และอัตราการฟักก็ไม่แน่นอน
การเกิดเซลล์สืบพันธุ์
การเกิดเซลล์สืบพันธุ์ (gametogenesis) คือกระบวนการอย่างหนึ่งในสิ่งมีชีวิต ซึ่งเป็นการแบ่งเซลล์และทำให้เกิดความแตกต่างกันของเซลล์แม่ (gametocyte) ที่มีโครโมโซมสองชุด (diploid) หรือชุดเดียว (haploid) ให้กลายเป็นเซลล์สืบพันธุ์ (gamete) ที่มีโครโมโซมเพียงชุดเดียว การเกิดเซลล์สืบพันธุ์เกิดจากการแบ่งเซลล์แบบไมโอซิส (meiosis) หรือไมโทซิส (mitosis) ขึ้นอยู่กับวงจรชีวิตของสิ่งมีชีวิตนั้นๆ
การเกิดเซลล์สืบพันธุ์ในสัตว์
สัตว์ประเภทต่างๆ จะสร้างเซลล์สืบพันธุ์โดยตรงด้วยการแบ่งเซลล์แบบไมโอซิสด้วยอวัยวะที่เรียกว่าต่อมบ่งเพศ (gonad) สัตว์สปีชีส์หนึ่งๆ ที่ขยายพันธุ์แบบอาศัยเพศมีรูปแบบการสร้างเซลล์สืบพันธุ์ที่แตกต่างกันออกไปดังนี้ ถึงแม้ใช้อวัยวะที่แตกต่างกันแต่กระบวนการนั้นยังมีรูปแบบที่เหมือนกัน กล่าวคือ เซลล์ตั้งต้นจะเรียกว่าแกมีโทโกเนียม (gametogonium) จะแบ่งตัวแบบไมโทซิสเข้าสู่ช่วงแกมีโทไซต์ระยะแรก (primary gametocyte) และแบ่งตัวแบบไมโอซิสเข้าสู่แกมีโทไซต์ระยะที่สอง (secondary gametocyte) แล้วแบ่งเซลล์แบบไมโอซิสอีกครั้งจนได้แกมีทิด (gametid) จำนวน 4 เซลล์ต่อเซลล์แม่ 1 เซลล์ สุดท้ายแกมีทิดจะเจริญไปเป็นสเปิร์มหรือไข่ ซึ่งเป็นแกมีต (gamete) ในขั้นตอนสุดท้าย พอสรุปได้ดังนี้
โกลรีอา เจ้าหญิงแห่งทวร์นและทัคซิส
โกลรีอา เจ้าหญิงแห่งทวร์นและทัคซิส (Her Serene Highness Gloria, Princess of Thurn and Taxis) (พระนามเดิม: เคาน์เตสโกลรีอาแห่งเชินบวร์ค-เกลาเชา) ประสูติเมื่อวันที่ 23 กุมภาพันธ์ 2503 ณ รัฐบาเดิน-เวือร์ทเทิมแบร์ค เป็นธิดาใน โจอาคิม เคานต์แห่งเชินบวร์ค-เกลาเชา และ เคาน์เตสเบียทริกซ์แห่งซีนชยี เด ซาร์วาร์ เฟโรดิก ทรงเป็นพระชายาใน โยฮันเนิส เจ้าชายที่ 11 แห่งทวร์นและทัคซิส โดยภายหลังการสิ้นพระชนม์ของพระสวามีในปี 2533 พระโอรสพระองค์เดียวของพระองค์ คือ อัลแบร์ท เจ้าชายที่ 12 แห่งทวร์นและทัคซิส จึงสืบพระอิสริยยศต่อจากพระสวามี พระองค์ดำรงพระอิสริยยศ เจ้าหญิงหม้ายแห่งทวร์รและทัคซิส
โรงเรียนสุราษฎร์พิทยา
โรงเรียนสุราษฎร์พิทยา เป็นโรงเรียนสหศึกษาระดับมัธยมศึกษา สังกัดสำนักงานเขตพื้นที่การศึกษามัธยมศึกษา เขต 11 สำนักงานคณะกรรมการการศึกษาขั้นพื้นฐาน กระทรวงศึกษาธิการ เริ่มก่อตั้งในปี พ.ศ. 2445 เป็นโรงเรียนราษฎร์ชื่อ โรงเรียนกุมารีวิทยาลัย พ.ศ. 2485 ได้มีโรงเรียนราษฎร์เปิดขึ้นอีกหนึ่งโรงชื่อ โรงเรียนบำรุงดรุณี ต่อมารัฐได้รวมโรงเรียนทั้งสองเข้าด้วยกันและตั้งชื่อใหม่ว่า โรงเรียนมณฑลสุราษฎร์ธานี ต่อมาได้แยกนักเรียนหญิงไปเรียนที่อาคารใหม่จึงตั้งชื่อใหม่ว่า โรงเรียนสตรีสุราษฎร์ธานี และในพ.ศ. 2521 โรงเรียนสตรีสุราษฎร์ธานี ได้เปิดรับนักเรียนชายเข้าศึกษาในระดับมัธยมศึกษาปีที่ 1 จึงได้เปลี่ยนชื่ออีกครั้งหนึ่งเป็น โรงเรียนสุราษฎร์พิทยา จนถึงทุกวันนี้
ประวัติ
โรงเรียนสุราษฎร์พิทยา ก่อตั้งเมื่อวันที่ 5 ตุลาคม พ.ศ. 2482 เดิมชื่อโรงเรียนสตรีสุราษฎร์ธานี มีนางสาวบุญคง สาระเกษตริน เป็นครูใหญ่ ต่อมาในปี พ.ศ. 2510 กรมสามัญศึกษาได้อนุญาตให้โรงเรียนสุราษฎร์ธานีย้ายไปอยู่อาคารสร้างใหม่ ณ บริเวณสนามบินเก่า ถนนดอนนก ตำบลมะขามเตี้ย อำเภอเมืองสุราษฎร์ธานี และได้ยกสถานที่เดิมของโรงเรียนสุราษฎร์ธานีซึ่งอยู่ติดกัน ให้แก่โรงเรียนสตรีสุราษฎร์ธานี
ปี พ.ศ. 2521 (5 ตุลาคม พ.ศ. 2521) โรงเรียนสตรีสุราษฎร์ธานี ได้รับอนุมัติให้เปลี่ยนชื่อโรงเรียนจากเดิม "โรงเรียนสตรีสุราษฎร์ธานี" เป็นโรงเรียน "สุราษฎร์พิทยา" ก็เนื่องจากทางโรงเรียนได้เล็งเห็นถึงความจำเป็นต่อเด็กที่ยังขาดที่เรียนทั้งชาย-หญิง ควรจะมีโอกาสเข้ามาศึกษาเล่าเรียนเพื่อเป็นกำลังของชาติต่อไป จึงได้รับนักเรียนชายเข้ามาเรียนในระดับมัธยมศึกษาปีที่ 1 และปัจจุบันนี้ก็ได้รับนักเรียนชายในระดับมัธยมศึกษาตอนต้นและตอนปลายจำนวนประมาณ 953 คน ในเมื่อมีการรับนักเรียนชายเข้ามาจึงจำเป็นต้องมีการเปลี่ยนชื่อโรงเรียนเสียใหม่ตามที่ได้รับอนุมัติ
ปี พ.ศ. 2522 โรงเรียนได้งบประมาณสร้างอาคารแบบ 420 อีก 1 หลัง จำนวน 20 ห้องเรียน ปรากฏว่าไม่มีผู้ใดยื่นซองประกวดราคาจ้างก่อสร้าง กรมสามัญศึกษา จึงต้องอนุมัติให้สร้างโดยว่าจ้างพิเศษ ซึ่งบริษัทรับเหมาก่อสร้างได้ขอตัด สี ไฟฟ้า และครุภัณฑ์ โต๊ะ เก้าอี้หมด ผลสุดท้ายก็ยังได้อาคารเพิ่มอีก 1 หลังเป็นอาคารเรียน
ปี พ.ศ. 2530 โรงเรียนได้รับงบบประมาณในการสร้างอาคารอเนกประสงค์ 3 ชั้น (อาคารบวรศิลป์) ชั้นล่างสุดเป็นใต้ถุนโล่ง ชั้นที่ 2 เป็นโรงฝึกงาน และชั้นที่ 3 เป็นหอประชุม
ปัจจุบันโรงเรียนสุราษฎร์พิทยามี คณะครู-อาจารย์รวม 135 คน นักเรียน 3,092 คน และนักการ-ลูกจ้างประจำ 14 คน
ความพร้อมในการจัดการศึกษา
นอกจากนี้โรงเรียนสุราษฎร์พิทยา ยังได้มีการดำเนินการพัฒนาการใช้หลักสูตรอย่างต่อเนื่อง ตลอดจนการบูรณาการให้เกิดความสอดคล้องกับงานกิจการนักเรียน  กิจกรรมส่งเสริมศักยภาพนักเรียน และส่งเสริมการใช้แหล่งเรียนรู้ในท้องถิ่น และจะพยายามพัฒนาการใช้วิทยากรอาสามากขึ้นต่อไป
คณะสี
โรงเรียนสุราษฎร์พิทยา มีคณะสีในการแข่งขันกีฬาภายในทั้งหมด 5 คณะสี ดังนี้
สุวิทย์ เมษินทรีย์
เภสัชกร สุวิทย์ เมษินทรีย์ อดีตรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม อดีตรัฐมนตรีว่าการกระทรวงวิทยาศาสตร์และเทคโนโลยี อดีตรัฐมนตรีประจำสำนักนายกรัฐมนตรี และอดีตรัฐมนตรีช่วยว่าการกระทรวงพาณิชย์ ในรัฐบาลพลเอกประยุทธ์ จันทร์โอชา เป็นอดีตผู้อำนวยการสถาบัน SIGA ปัจจุบันดำรงตำแหน่งประธานกรรมการสังคายนายกร่างธรรมนูญสุขภาพแห่งชาติ ประธานกรรมการสถาบันวิจัยดาราศาสตร์แห่งชาติ (องค์การมหาชน) ประธานอนุกรรมการพัฒนาระบบราชการเกี่ยวกับการขับเคลื่อนระบบราชการเพื่ออนาคต และประธานกรรมการบริษัท น้ำมันพืชไทย จำกัด​ (มหาชน)
ประวัติ
สุวิทย์ เมษินทรีย์ เกิดเมื่อวันที่ 12 พฤษภาคม พ.ศ. 2504 ที่กรุงเทพมหานคร สำเร็จการศึกษาระดับมัธยมจากโรงเรียนเทพศิรินทร์ (DSA93) ระดับปริญญาตรีด้านเภสัชศาสตร์ จากคณะเภสัชศาสตร์ มหาวิทยาลัยมหิดล ระดับปริญญาโทด้านการตลาด จากคณะบริหารธุรกิจ สถาบันบัณฑิตพัฒนบริหารศาสตร์ (นิด้า) และระดับปริญญาเอกด้านการตลาดจาก Kellogg School of Management, มหาวิทยาลัยนอร์ทเวสเทิร์น ประเทศสหรัฐอเมริกา ปริญญาปรัชญาดุษฎีบัณฑิตกิตติมศักดิ์ (วิทยาศาสตร์ชีวภาพ) จากมหาวิทยาลัยเกษตรศาสตร์ ในเดือนตุลาคม พ.ศ. 2563 และปริญญาการจัดการดุษฎีบัณฑิตกิตติมศักดิ์ สาขาวิชาเทคโนโลยีการจัดการ จากมหาวิทยาลัยเทคโนโลยีสุรนารี
การทำงาน
สุวิทย์ เมษินทรีย์ เคยดำรงตำแหน่งกรรมการสถาบันส่งเสริมการบริหารกิจการบ้านเมืองที่ดี และเป็นผู้อำนวยการ SIGA เป็นผู้ช่วยรัฐมนตรีประจำกระทรวงพาณิชย์ และเคยเป็นที่ปรึกษารองนายกรัฐมนตรี (ดร.สมคิด จาตุศรีพิทักษ์)
หลังการรัฐประหารในประเทศไทย พ.ศ. 2557 สุวิทย์ เมษินทรีย์ ได้รับแต่งตั้งเป็นสมาชิกสภาปฏิรูปแห่งชาติ (สปช.) ต่อมาในเดือนสิงหาคม พ.ศ. 2558 สุวิทย์ เมษินทรีย์ ได้รับแต่งตั้งเป็นรัฐมนตรีช่วยว่าการกระทรวงพานิชย์ ในรัฐบาลของพลเอกประยุทธ์ จันทร์โอชา จากนั้นในเดือนธันวาคม พ.ศ. 2559 เขาได้รับแต่งตั้งให้ดำรงตำแหน่งรัฐมนตรีประจำสำนักนายกรัฐมนตรี ต่อมาในวันที่ 23 พฤศจิกายน พ.ศ. 2560 ได้รับการแต่งตั้งเป็นรัฐมนตรีว่าการกระทรวงวิทยาศาสตร์และเทคโนโลยี ต่อมาได้ลาออกจากตำแหน่งในวันที่ 29 มกราคม พ.ศ. 2562
ในรัฐบาลพลเอก ประยุทธ์ จันทร์โอชา เขาได้รับแต่งตั้งเป็นกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กรรมการในคณะกรรมการบริหารสถานการณ์การแพร่ระบาดของโรคติดเชื้อโคโรนาไวรัส 2019 (โควิด-19) รองประธานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ คนที่สอง กรรมการในคณะกรรมการวัคซีนแห่งชาติ กรรมการในคณะกรรมการส่งเสริมการลงทุน รองประธานกรรมการในคณะกรรมการขับเคลื่อนการปฏิรูปเพื่อรองรับการปรับเปลี่ยนตามนโยบาย thailand 4.0 ตามคำสั่งสำนักนายกรัฐมนตรีที่ 194/2560 เลขานุการคณะกรรมการบริหารราชการแผ่นดินตามกรอบการปฏิรูปประเทศ ยุทธศาสตร์ชาติ และการสร้างความสามัคคีปรองดอง
ค่าย
ค่าย สื่อถึงกิจกรรมที่ถูกจัดขึ้นนอกสถานที่ ตามวัตถุประสงค์หลักของโครงการ ในระดับประถมศึกษาและมัธยมศึกษาการเข้าค่ายซึ่งจัดโดยโรงเรียนเป็นกิจกรรมภาคบังคับสำหรับนักเรียน เช่น ค่ายลูกเสือ หรือ ยุวกาชาด ในระดับอุดมศึกษาการออกค่ายเป็นกิจกรรมนอกหลักสูตรรวมถึงการทำกิจกรรมเพื่อสังคม (voluntary works for charity) กิจกรรมค่ายส่วนหนี่งถูกจัดขึ้นโดยภาคเอกชนซึ่งมุ่งหวังกำไรและมีจุดประสงค์แตกต่างกันไป เช่น ค่ายฤดูร้อน (summer camp) หรือ ค่าย YMCA
ค่ายอาสา
ค่ายอาสาหรือค่ายอาสาสมัครถูกจัดขึ้นอย่างน้อยปีละหนึ่งครั้งโดยชมรมค่ายอาสาสมัครภายใต้มหาวิทยาลัยและวิทยาลัยทั่วประเทศ วัตถุประสงค์หลักของค่ายสามารถแบ่งได้เป็น 2 กลุ่มใหญ่ คือ
สถิติในฟุตบอลโลก 2018
นี่คือสถิติสำหรับฟุตบอลโลก 2018 ซึ่งจัดขึ้นที่ประเทศรัสเซียตั้งแต่วันที่ 14 มิถุนายน ถึง 15 กรกฎาคม พ.ศ. 2561
ประตูที่ทำได้จากการดวลลูกโทษจะไม่นำมานับ แต่ละนัดที่ตัดสินด้วยการยิงลูกโทษคือนับในฐานะเสมอ
ผู้ทำประตู
<section begin=ผู้ทำประตู /> การแข่งขันทั้งหมดมี 169 ประตูที่ทำได้ใน 64 นัด สำหรับค่าเฉลี่ย ประตูต่อนัด ผู้เล่นที่อยู่ใน ตัวหนา คือยังอยู่ในระบบการแข่งขัน
แหล่งที่มา: ฟีฟ่า <section end=ผู้ทำประตู />
การผ่านบอล
แหล่งที่มา: ฟีฟ่า
โดยรวม
เอดินซอน กาบานิ, เดนิส เชรืยเชฟ, เดียโก โกสตา, เอแดน อาซาร์, แฮร์รี เคน, โรเมลู ลูกากู (2), กีลียาน อึมบาเป, อาห์เมด มูซา, จอห์น สโตนส์ แฮร์รี เคน, คริสเตียโน โรนัลโด ซัลมาน อัลฟะร็อจญ์, แครีม แอนซอรีแฟร์ด, อาร์ตอม ดซูย์บา, อันเดรียอัส กรอนกวิสต์ (2), อ็องตวน กรีแยซมาน (3), เอแดน อาซาร์, มีเล เยดีนัก (2), ชินจิ คางาวะ, แฮร์รี เคน (3), ลูคา มอดริช, วิกเตอร์ โมซิส, คริสเตียโน โรนัลโด, มุฮัมมัด เศาะลาห์, ฟิรญานี ซาสซี, กิลวี ซีกืร์ดซอน, การ์โลส เบลา ฟะฮัด อัลมุวัลลัด, กริสเตียน กูเอบา, ลิโอเนล เมสซิ, ลูคา มอดริช, คริสเตียโน โรนัลโด, บรายัน รุยซ์, กิลวี ซีกืร์ดซอน เอดซอน อัลบาเรซ, แอซิซ เบอิช, อะซีซ บูฮัดดูซ, เดนิส เชรืยเชฟ, เตียกอ ชอแนก, โอเกเนกาโร เอเตโบ, อะห์มัด ฟัตฮี, เฟร์นังจิญญู, เซียร์เกย์ อิกนาเชวิช, มารีออ มันจูคิช, ยาซีน มัรยาห์, ยัน ซ็อมเมอร์
เวลา
แมทีแยส เยอร์เอินเซิน ให้กับเดนมาร์ก ในนัดที่พบกับโครเอเชีย อาร์ตอม ดซูย์บา ให้กับรัสเซีย ในนัดที่พบกับซาอุดีอาระเบีย (ในนาทีที่ 70) เนย์มาร์ ให้กับบราซิล ในนัดที่พบกับคอสตาริกา อะซีซ บูฮัดดูซ (เข้าประตูตัวเอง) ให้กับ อิหร่าน ในนัดที่พบกับ โมร็อกโก, โทนี โครส ให้กับ เยอรมนี ในนัดที่พบกับ สวีเดน, ซาลิม อัดเดาซะรี ให้กับ ซาอุดีอาระเบีย ในนัดที่พบกับ อียิปต์ ดิเอโก โกสตา และ นาโช ให้กับสเปน ในนัดที่พบกับโปรตุเกส
ทีม
เบลเยียม ออสเตรเลีย, คอสตาริกา, อียิปต์, เยอรมนี, ไอซ์แลนด์, อิหร่าน, โมร็อกโก, ปานามา, เปรู, โปแลนด์, ซาอุดีอาระเบีย, เซอร์เบีย ปานามา เดนมาร์ก, อิหร่าน, เปรู เบลเยียม ปานามา เบลเยียม 5–2 ตูนิเซีย, อังกฤษ 6–1 ปานามา, ฝรั่งเศส 4–3 อาร์เจนตินา อังกฤษ ในนัดที่พบกับ ปานามา อาร์เจนตินา ในนัดที่พบกับ ฝรั่งเศส ฝรั่งเศส
ส่วนบุคคล
แฮร์รี เคน เอเบร์ บาเนกา, นาแซร์ ชาดลี, วิกตอร์ คลอซ็อน, ฟีลีปี โกชิญญู, เกฟิน เดอ เบรยเนอ, อาร์ตอม ดซูย์บา, อะเลคซันดร์ โกโลวิน, อ็องตวน กรีแยซมาน, เอแดน อาซาร์, ลูกัส แอร์น็องแดซ, ลิโอเนล เมสซิ, ตอมา เมอนีเย, ฮวน เฟร์นันโด กินเตโร, ฮาเมส โรดริเกซ, การ์โลส ซันเชซ, ยูรี ตีเลอมันส์ อ็องตวน กรีแยซมาน (4 ประตู, 2 แอสซิสต์), แฮร์รี เคน (6 ประตู) อาลีซง, ตีโบ กูร์ตัว, อูว์โก โยริส, เฟร์นันโด มุสเลรา, รอบิน อูลเซิน อาลีซง, อูว์โก โยริส, เฟร์นันโด มุสเลรา แฮร์รี เคน ให้กับอังกฤษ ในนัดที่พบกับ ปานามา, คริสเตียโน โรนัลโด ให้กับโปรตุเกส ในนัดที่พบกับ สเปน เฟลิเป บาลอย ให้กับปานามา ในนัดที่พบกับ อังกฤษ กีลียาน อึมบาเป ให้กับฝรั่งเศส ในนัดที่พบกับ เปรู
สมเด็จพระราชินีนาถเฮเลนแห่งบอสเนีย
สมเด็จพระราชินีนาถเฮเลนแห่งบอสเนีย (บอสเนีย:Jelena Gruba/Јелена Груба) หรือพระนามเดิม เฮเลน กรูบา เป็นสมเด็จพระราชินีนาถแห่งบอสเนีย ตั้งแต่ 1395 ถึง 1398 พระองค์เป็นผู้ปกครองของบอสเนีย พระองค์เดียวที่เป็นสตรี
เฮเลน กรูบา ได้ครองราชย์หลังจากที่พระสวามีของพระองค์พระเจ้าสตีเฟน ดาบิซาแห่งบอสเนียเสด็จสวรรคต ในได้รัชกาลของพระองค์ขุนนางต่างก็มีอำนาจ แต่สุดท้ายพระนางก็ถูกปลดโดยพระเชษฐาของพระนางพระเจ้าสตีเฟน ออสโตจาแห่งบอสเนีย
แคนดี้ (บริษัท)
แคนดี้ เป็นบริษัทผู้ผลิตเครื่องใช้ไฟฟ้าภายในบ้านของอิตาลีและเป็นบริษัทในเครือของไฮเออร์ บริษัทผู้ผลิตเครื่องใช้ไฟฟ้าภายในบ้านข้ามชาติของจีน
ประวัติ
ย้อนกลับไปในปี ค.ศ. 1945 Eden Fumagalli Mechanical Workshop ในมอนซา ซึ่งเป็นผู้ผลิตเครื่องมือเครื่องจักร ได้ออกแบบ Model 50 ซึ่งเป็นเครื่องซักผ้าสัญชาติอิตาลีเครื่องแรก ซึ่งเปิดตัวอย่างเป็นทางการที่งานแสดงสินค้ามิลานในปี ค.ศ. 1946 ในปีเดียวกันนั้น บริษัทแคนดี้ได้ก่อตั้งขึ้น
ฟอร์มูล่าวัน
เป็นส่วนหนึ่งของการขยายธุรกิจระหว่างประเทศของแคนดี้ ในคริสต์ทศวรรษที่ 1970 บริษัทตัดสินใจสนับสนุนทีมรถแข่งฟอร์มูล่าวัน ในช่วงกลางของฤดูกาล 1979 แคนดี้กลายเป็นผู้สนับสนุนทีมไทเรลล์ ซึ่งมีนักแข่งคือ Jean-Pierre Jarier และ Didier Pironi ไทเรลล์ประสบความสำเร็จในปี ค.ศ. 1979 โดยจบอันดับที่ 4 ในประเภททีมผู้สร้าง และ แคนดี้ยังคงเป็นผู้สนับสนุนทีมในฤดูกาล 1980 ในฤดูกาล 1981 แคนดี้เป็นผู้สนับสนุนทีม Toleman และเป็นผู้สนับสนุนทีม Ligier ในเวลาต่อมา แต่ในที่สุดก็ถอนตัวออกจากเอฟวัน
สโมสรฟุตบอลลิเวอร์พูล
แคนดี้เป็นสปอนเซอร์เสื้อแข่งให้กับลิเวอร์พูลระหว่างปี ค.ศ. 1988 ถึง ค.ศ. 1992 โดยเปิดตัวครั้งแรกในเอฟเอแชริตีชีลด์ ปี 1988 ซึ่งพวกเขาชนะวิมเบิลดัน 2-1 และเป็นสปอนเซอร์เมื่อลิเวอร์พูลคว้าแชมป์ลีกในปี ค.ศ. 1990 และในช่วงภัยพิบัติฮิลส์โบโรในปี ค.ศ. 1989 แคนดี้ปรากฏครั้งสุดท้ายบนเสื้อแข่งของลิเวอร์พูลเมื่อวันที่ 9 พฤษภาคม ค.ศ. 1992 เมื่อพวกเขาเอาชนะซันเดอร์แลนด์ในเอฟเอคัพ รอบชิงชนะเลิศ 1992 โดยลิเวอร์พูลได้สปอนเซอร์ระยะยาวอย่างคาร์ลสเบิร์ก ซึ่งเป็นเบียร์สัญชาติเดนมาร์ก
ปัจจุบัน
ทุกวันนี้ เครื่องใช้ไฟฟ้าภายในบ้านของแคนดี้ เป็นที่รู้จักมากขึ้นผ่านการทำการตลาดอย่างต่อเนื่องของแบรนด์ฮูเวอร์ และเคลวิเนเตอร์ เช่นเดียวกับในยุโรป แคนดี้มีโรงงานผลิตในอิหร่าน แคนดี้เพิ่งเข้าสู่ตลาดสมาร์ทโฮม ด้วยการเปิดตัว Candy Bianca ซึ่งเป็นแอพที่ควบคุมเครื่องใช้ฟฟ้าภายในบ้านด้วยเสียง
ปีเตอร์ เบนเน็ต บารอนเบนเน็ตแห่งเอ็ดจ์บาสตันที่ 1
ปีเตอร์ เฟรเดอริก บลักเกอร์ เบนเน็ต บารอนเบนเน็ตแห่งเอ็ดจ์บาสตันที่ 1 (Peter Frederick Blaker Bennett, 1st Baron Bennett of Edgbaston) (16 เมษายน พ.ศ. 2423 - 27 กันยายน พ.ศ. 2500) รู้จักกันในชื่อ เซอร์ปีเตอร์ เบนเน็ต ระหว่างปี พ.ศ. 2484-พ.ศ. 2496 เป็นนักธุรกิจชาวอังกฤษและเป็นนักการเมืองพรรคพรรคอนุรักษนิยม
เบื้องหลังและการศึกษา
ปีเตอร์ เบนเน็ต เป็นบุตรของเฟรเดอริก ซี. เบนเน็ต กับ แอนนี บลัคเกอร์ เบนเน็ต ได้ศึกษาที่โรงเรียนคิงเอดเวิดส์ และที่มหาวิทยาลัยเบอร์มิงแฮม
ชีวิตส่วนตัว
ลอร์ดเบนเน็ตแห่งเอ็ดจ์บาสตันแต่งงานกับเอกเนส พัลเมอร์ ลูกสาวของโจเซฟ พัลเมอร์ ลอร์ดเบนเน็ตเสียชีวิตในปี พ.ศ. 2500 อายุได้ 77 ปี แอกเนส ภรรยาม่ายของเขา เสียชีวิตในปี พ.ศ. 2512 พวกเขาทั้งสองอาศัยอยู่ที่ อาร์เดนโคต, ลุตตเรลล์ โรด, โฟร์ โอ๊กส์, ซุตตัน โคลด์ฟิลด์, เบอร์มิงแฮม
รายการอ้างอิง
1880 1941
เจ้าชายลูอี แฟร์ดีนันท์ เจ้าชายแห่งปรัสเซีย
เจ้าชายลูอี แฟร์ดีนันท์ แห่งปรัสเซีย (Louis Ferdinand von Preußen) หรือพระนามเต็มคือ ลูอี แฟร์ดีนันท์ วิคทอร์ เอดูอาร์ท อาดัลแบร์ท มิชชาเอล ฮูแบร์ทุส เจ้าชายแห่งปรัสเซีย (Louis Ferdinand Victor Eduard Adalbert Michael Hubertus Prinz von Preußen) เป็นพระโอรสองค์รองในเจ้าชายวิลเฮ็ล์ม มกุฎราชกุมารแห่งจักรวรรดิเยอรมันและแห่งปรัสเซีย และเป็นประมุขแห่งราชวงศ์โฮเอินท์ซ็อลเลิร์นระหว่างปีค.ศ. 1951 ถึง 1994
พระประวัติ
เจ้าชายลูอี แฟร์ดีนันท์ ประสูติเมื่อวันที่ 9 ธันวาคม พ.ศ. 2450 เป็นพระโอรสพระองค์ที่ 2 ในเจ้าชายวิลเฮ็ล์ม มกุฎราชกุมารแห่งปรัสเซีย และดัชเชสเซซิลีแห่งเม็คเล็นบูร์ก-ชเวรีน เป็นพระราชนัดดาในจักรพรรดิวิลเฮ็ล์มที่ 2 แห่งเยอรมนี พระองค์เป็นพระรัชทายาทลำดับที่ 3 ต่อจากพระบิดาและเจ้าชายวิลเฮ็ล์มแห่งปรัสเซีย (2449-2483) พระเชษฐาในการอ้างสิทธิในการสืบราชบัลลังก์เยอรมันและปรัสเซีย พระองค์ยังเป็นที่รู้จักในฐานะพรรคฝ่ายค้านของพรรคนาซีเยอรมันและทรงเป็นผู้อุปการะศิลปะในเยอรมนี
เสกสมรส
พระองค์ทรงเสกสมรสกับแกรนด์ดัชเชสคิรา คิริลลอฟนาแห่งรัสเซีย โดยมีพระบุตรดังนี้
พรรคพลังประชาชน (พ.ศ. 2517)
พรรคพลังประชาชน (พ.ศ. 2517) พรรคการเมืองไทยที่ก่อตั้งขึ้นตาม รัฐธรรมนูญแห่งราชอาณาจักรไทย พุทธศักราช 2517
ประวัติ
พรรคพลังประชาชน จดทะเบียนก่อตั้งขึ้นตาม พระราชบัญญัติพรรคการเมือง พุทธศักราช 2517 เมื่อวันที่ 21 พฤศจิกายน พ.ศ. 2517 โดยมีนาย บุญคุ้ม จันทรศรีสุริยวงศ์ เป็นหัวหน้าพรรค
การเลือกตั้ง 26 มกราคม 2518
ในการเลือกตั้งเมื่อวันที่ 26 มกราคม 2518 ซึ่งถือได้ว่าเป็นการลงเลือกตั้งครั้งแรกของพรรคปรากฏว่าทางพรรคได้ที่นั่งทั้งสิ้น 2 ที่นั่ง จากทั้งหมด 269 ที่นั่ง คือ นายบุญคุ้ม จันทรศรีสุริยวงศ์ จังหวัดอุดรธานี และนายพีร์ บุนนาค จังหวัดสุพรรณบุรี
ต่อมาทางพรรคพลังประชาชนได้เป็น 1 ใน 12 พรรคที่เข้าร่วมรัฐบาล หม่อมราชวงศ์คึกฤทธิ์ ปราโมช หัวหน้า พรรคกิจสังคม ที่ขึ้นดำรงตำแหน่ง นายกรัฐมนตรี แทน หม่อมราชวงศ์เสนีย์ ปราโมช หัวหน้า พรรคประชาธิปัตย์ ผู้เป็นพี่ชายที่ประกาศลาออกจากตำแหน่งกลางสภาเนื่องจากรวบรวมเสียงได้ไม่ถึงกึ่งหนึ่งของสภาทำให้การแถลงนโยบายไม่ผ่านความเห็นชอบ
ในการเข้าร่วมรัฐบาลครั้งนั้น นายบุญคุ้ม จันทรศรีสุริยวงศ์ หัวหน้าพรรค ได้รับแต่งตั้งเป็นรัฐมนตรีช่วยว่าการกระทรวงยุติธรรม
การเลือกตั้ง 4 เมษายน 2519
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 พรรคพลังประชาชน ได้รับเลือกตั้ง จำนวน 3 ที่นั่ง คือ นิสิต เวทย์ศิริยานันท์ และชุมพล อรุณยะเดช จังหวัดศรีสะเกษ และญวง เอี่ยมศิลา จังหวัดอุดรธานี
สโมสรฟุตบอลทวีวัฒนา
สโมสรฟุตบอลทวีวัฒนา เริ่มส่งทีมเข้าร่วมการแข่งขันในระดับฟุตบอลถ้วยพระราชทาน ประเภท ค. แต่เข้ามาในระบบลีกภูมิภาคอย่างรวดเร็วจากการรับโอนสิทธิ์ในการลงแข่งขันดิวิชัน 2 มาจากสโมสรฟุตบอลศรีราชา และได้ใช้ชื่อในการแข่งขันในลีกภูมิภาค ดิวิชัน 2 ฤดูกาล 2558 ว่า ทวีวัฒนา-ศรีราชา เอฟซี
หลังจบการแข่งขันในฤดูกาล 2558 สโมสรฟุตบอลทวีวัฒนา ได้โอนสิทธิในการแข่งขันคืนให้กับสโมสรฟุตบอลศรีราชา ก่อนที่สโมสรฟุตบอลศรีราชา จะโอนสิทธิในการลงเล่นลีกภูมิภาค ดิวิชัน 2 ให้กับสโมสรฟุตบอลพัทยา ซิตี้ ในเวลาต่อมา
หลังจากโอนสิทธิในการลงแข่งขันในลีกอาชีพ คืนให้กับศรีราชา สโมสรไม่ได้ส่งทีมเข้าร่วมการแข่งขันในรายการใดๆในฤดูกาล 2559 ก่อนจะกลับมาส่งทีมเข้าร่วมการแข่งขันอีกครั้งในไทยแลนด์ อเมเจอร์ลีก
ก่อตั้ง (โรงเรียนนักบุญเปโตร-ทวีวัฒนา)
สโมสรฟุตบอลทวีวัฒนา ก่อตั้งขึ้นเมื่อวันที่ 10 มีนาคม พ.ศ. 2557 ภายใต้การบริหารงานของบริษัทสโมสรทวีวัฒนา เอฟซี จำกัด มีผู้ฝึกสอนคนแรกคือปิยะ แก้วงอก และได้ส่งทีมลงแข่งขันในรายการของสมาคมฟุตบอลแห่งประเทศไทยเป็นครั้งแรกเมื่อวันที่ 19 มีนาคม พ.ศ. 2557 ในการแข่งขันฟุตบอลไทยคม เอฟเอคัพ 2557 รอบแรก ภายใต้ชื่อโรงเรียนนักบุญเปโตร-ทวีวัฒนา เอฟซี โดยออกไปแพ้ให้กับสโมสรตรัง เอฟซี 3–1 ที่สนามกีฬากลางจังหวัดตรัง
ฟุตบอลถ้วยพระราชทาน ค.
ฤดูกาล 2557 สโมสรฟุตบอลทวีวัฒนา ที่เดิมจะต้องลงแข่งขันในฟุตบอลชิงถ้วยพระราชทานประเภท ง. ได้เลื่อนขึ้นมาแข่งขันในประเภท ค. แทน โดยได้เข้ามาแข่งขันแทนที่อำเภอบ้านบึง และได้เปลี่ยนผู้ฝึกสอนเป็น ศรานุวัฒน์ นุศาสตร์สังข์
สโมสรทวีวัฒนาลงแข่งขันในฟุตบอลชิงถ้วยพระราชทานประเภท ค. เป็นครั้งแรกเมื่อวันที่ 17 พฤศจิกายน พ.ศ. 2557 ในนัดที่เอาชนะ สโมสรฟุตบอลสมาคมศิษย์เก่าวัดหนองจอก 7–1 แต่สุดท้ายต้องพลาดโอกาสในการเลื่อนชั้นขึ้นไปเล่นในถ้วย ข. ด้วยการแพ้ต่อสโมสรฟุตบอลกรมชลประทาน 3–0 ตกรอบไปในที่สุด
ลีกภูมิภาค ดิวิชั่น 2
ในปี พ.ศ. 2558 สโมสรฟุตบอลศรีราชา ในลีกภูมิภาค ดิวิชั่น 2 ได้โอนสิทธิในการลงแข่งขันในระดับดิวิชั่น 2 (กลุ่มภาคกลางตะวันออก) ให้กับสโมสรฟุตบอลทวีวัฒนา จากฟุตบอลถ้วยพระราชทาน ค. ลงแข่งขันแทน สโมสรฟุตบอลทวีวัฒนาจึงได้ก้าวเข้ามาสู่การแข่งขันในระบบลีกอาชีพอย่างรวดเร็ว จากการรับโอนสิทธิในการแข่งขันจากสโมสรฟุตบอลศรีราชา
ฤดูกาล 2558 ในการแข่งขันลีกภูมิภาค ดิวิชั่น 2 ซึ่งเป็นฤดูกาลแรกของสโมสรบนลีกอาชีพ ได้ใช้ชื่อในการแข่งขันว่าทวีวัฒนา-ศรีราชา เอฟซี และได้เช่าสนามกีฬามหาวิทยาลัยราชภัฏสวนสุนันทา (วิทยาเขตศาลายา) จังหวัดนครปฐม เป็นสนามเหย้าของสโมสรในช่วงครึ่งฤดูกาลแรก
โดยสโมสรฟุตบอลทวีวัฒนาลงแข่งขันในลีกอาชีพเป็นครั้งแรกในประวัติศาสตร์สโมสรเมื่อวันที่ 14 กุมภาพันธ์ พ.ศ. 2558 ในการแข่งขันดิวิชั่น 2 (กลุ่มภาคกลางตะวันออก) นัดที่เปิดบ้านเสมอกับระยอง เอฟซี 0–0 และพบกับชัยชนะในลีกเป็นนัดแรกเมื่อวันที่ 1 มีนาคม พ.ศ. 2558 โดยเป็นการชนะสโมสรนครนายก เอฟซีในบ้าน 4–3
ต่อมาในช่วงครึ่งฤดูกาลหลังสโมสรได้ย้ายสนามเหย้ามาเป็นสนามกีฬามหาวิทยาลัยกรุงเทพธนบุรี เขตทวีวัฒนา และจบฤดูกาลแรกด้วยอันดับที่ 13 ในกลุ่มภาคกลางตะวันออก
ผลงานในฟุตบอลถ้วย (เอฟเอคัพ และ ลีกคัพ)
สโมสรฟุตบอลทวีวัฒนา ยังไม่เคยผ่านรอบแรก ในการแข่งขันฟุตบอลถ้วยของสมาคมฟุตบอลแห่งประเทศไทย ทั้งในรายการไทยเอฟเอคัพ และ โตโยต้า ลีกคัพ โดยสโมสรลงแข่งขันรายการเอฟเอคัพ เป็นครั้งแรก ในฤดูกาล 2557 และตกรอบแรกด้วยการออกไปแพ้ให้กับตรัง เอฟซี 3–1 เมื่อวันที่ 19 มีนาคม พ.ศ. 2557
ต่อมาสโมสรได้ลงแข่งขันในรายการโตโยต้า ลีกคัพ เป็นครั้งแรกเมื่อวันที่ 31 มกราคม พ.ศ. 2558 โดยแพ้ในรอบเพลย์ออฟ (ภาคกลางและตะวันออก) รอบแรกให้กับฉะเชิงเทรา เอฟซี 1–3 ที่สนามกีฬาสถาบันการพลศึกษา วิทยาเขตชลบุรี
พระยาสุรศักดิ์มนตรี (แสง ชูโต)
พระยาสุรศักดิ์มนตรี (แสง ชูโต) เป็นขุนนางในสมัยรัชกาลที่ 5 และเป็นต้นสกุลแสง-ชูโต
ประวัติ
พระยาสุรศักดิ์มนตรี (แสง ชูโต) เป็นบุตรพระยาสุรเสนา (สวัสดิ์ ชูโต)กับคุณหญิงเปี่ยม มีพี่น้องร่วมบิดามารดา 3 คน คือ
และมีพี่น้องต่างมารดาอีก 2 คนคือ
ต่อมาได้เข้ารับราชการเป็นจางวางมหาดเล็กในรัชกาลที่ 5 มีบรรดาศักดิ์ที่นายพิจารณ์สรรพกิจ หุ้มแพร มหาดเล็กเวรเดช ต่อมารับราชการจนได้รับพระราชทานบรรดาศักดิ์ที่ พระยาสุรศักดิ์มนตรี โปรดเกล้าฯ ให้เป็นกงสีซื้อจ่ายของใช้ในราชการทั่วไป และเป็นผู้เร่งรัดเงินภาษีอากรที่ค้างแก่เจ้าภาษี พ.ศ. 2413 โปรดเกล้าฯ ให้พระยาสุรศักดิ์มนตรี จัดตั้งกองทหารมหาดเล็กรักษาพระองค์ขึ้น และให้พระยาสุรศักดิ์มนตรีเป็นผู้บังคับการทหารมหาดเล็กรักษาพระองค์เป็นคนแรก
พ.ศ. 2416 พระยาสุรศักดิ์มนตรี ป่วยเป็นไข้หวัดใหญ่ โปรดเกล้าฯ ให้นายแพทย์หลวงมาพยาบาล เสด็จพระราชดำเนินมาเยี่ยมอาการป่วย และส่งเครื่องราชอิสริยาภรณ์มาพระราชทานในวันเดียวกันนั้นด้วย ได้ประกอบการรักษาพยาบาลอย่างเต็มที่ อาการไข้มีแต่ทรงกับทรุด ถึงแก่กรรมดมื่อวันที่ 17 พฤษภาคม พ.ศ. 2416 พระราชทานเพลิงที่วัดประยุรวงศาวาสวรวิหาร
พระยาสุรศักดิ์มนตรี (แสง ชูโต) เป็นต้นสกุลแสง-ชูโต
ไรส์เรเคิดส์
ไรส์เรเคิดส์ (Rise Records) เป็นค่ายเพลงที่ก่อตั้งขึ้นเมื่อปี ค.ศ. 1991 ในรัฐออริกอน สหรัฐอเมริกา โดย Craig Ericson ในเมืองเนวาดาซิตี รัฐแคลิฟอร์เนีย จากนั้นย้ายไปยังเมืองพอร์ตแลนด์ ในปัจจุบันงานบันทึกของไรส์เรเคิดส์มีผู้จัดจำหน่ายในสหรัฐอเมริกาโดย Alternative Distribution Alliance และจัดจำหน่ายโดยวอร์เนอร์มิวสิกกรุ๊ปในหลายประเทศในทวีปยุโรป อย่างเยอรมนี และอิตาลี ค่ายเพลงนี้มีทั้งศิลปินเดี่ยวและวงดนตรี ในเดือนกรกฎาคม ค.ศ. 2013 บริษัทได้ย้ายออกจากเมืองพอร์ตแลนด์ มายังเมือง Beaverton ในรัฐออริกอน
พัก เซ-จุน
พัก เซ-จุน (박세준; Park Se-jun) หรือที่เรียกกันในชื่อ เซจุน พัก เป็นนักเล่นวิดีโอเกมโปเกมอน และโปเกมอน เทรดดิ้งการ์ดเกม ชาวเกาหลีใต้
ผลงานด้านโปเกมอน
พักได้รับการยกย่องว่าเป็นหนึ่งในผู้เล่นที่ดีที่สุดในโลก และทำผลงานติดอันดับท็อป 8 อย่างต่อเนื่องในฐานะผู้เล่นวิดีโอเกมรายการโปเกมอนชิงแชมป์โลก เขาได้เปิดตัวในเวทีนานาชาติเมื่อปี ค.ศ. 2011 โดยได้อันดับ 2 ในระดับผู้ใหญ่ของรายการโปเกมอนชิงแชมป์โลก 2011 และผู้เล่นระดับมาสเตอร์หน้าใหม่ในปี ค.ศ. 2012 โดยได้อันดับ 5 ในรายการโปเกมอนชิงแชมป์โลก 2012 หลังจากแพ้โวล์ฟ กลิก (ผู้ได้อันดับ 2) ในรอบรองชนะเลิศ
ในปี ค.ศ. 2013 พักได้สร้างประวัติศาสตร์ซ้ำรอยอีกครั้งด้วยอันดับ 5 ในรายการโปเกมอนชิงแชมป์โลก 2013 ที่แวนคูเวอร์ โดยพ่ายต่อเรียวซุเกะ โคซุเกะ (ผู้ได้อันดับ 2) ในรอบรองชนะเลิศ
ในปีต่อมา พักชนะการแข่งวิดีโอเกมชิงแชมป์ประเทศเกาหลีใต้ 2014 จากนั้นเขาก็ชนะการแข่งโปเกมอนชิงแชมป์โลก 2014 ที่วอชิงตัน ดี.ซี. โดยเป็นฝ่ายชนะจูดี แอสซาเรลลี ในรอบชิงชนะเลิศของระดับมาสเตอร์ พักเป็นที่จดจำ สำหรับการเป็นชาวเกาหลีใต้คนแรกที่ชนะการแข่งโปเกมอนชิงแชมป์โลก และชนะร่วมกับปาจิริสึในทีมของเขา ซึ่งเป็นที่ชื่นชอบของแฟน ๆ อย่างมาก เพื่อเป็นเกียรติแก่ความสำเร็จของเขา ทางชุมชนโปเกมอนเกาหลีได้จัดงานเฉลิมฉลองที่รู้จักกันในชื่อ 'แชมเปียนส์เดย์' ในเดือนพฤศจิกายน ค.ศ. 2014
ส่วนใน ค.ศ. 2016 พักได้รับเชิญให้เข้าร่วมการแข่งโปเกมอนชิงแชมป์โลก 2016 ในฐานะผู้เล่นเทรดดิงการ์ดเกม
เซอร์ฟรานซิส โลว์ บารอนเน็ตที่ 1
เซอร์ฟรานซิส วิลเลียม โลว์ บารอนเน็ตที่ 1 (8 มกราคม พ.ศ. 2395 - 12 พฤศจิกายน พ.ศ. 2472) เป็นนักการเมืองพรรคอนุรักษนิยม เขาแต่งงานกับแมรี โฮลเดน และมีบุตรด้วยกัน 4 คน
อ้างอิง
1852 1929
ยู (นิตยสารญี่ปุ่น)
ยู (You) เป็นนิตยสารมังงะโจเซญี่ปุ่นที่ตีพิมพ์โดยชูเอชะ โดยก่อตั้งใน ค.ศ. 1982 และมีฐานที่โตเกียว นิตยสารนี้ถูกยกเลิกในเดือนพฤษภาคม ค.ศ. 2018 เนื่องจากมีผู้อ่านน้อย ทำให้มีการตีพิมพ์ฉบับสุดท้ายในเดือนพฤศจิกายน ค.ศ. 2018
ตวีฮหว่า
ตวีฮหว่า (Tuy Hòa) เป็นนครประจำจังหวัดและเมืองหลักของจังหวัดฟู้เอียนซึ่งตั้งอยู่ในภูมิภาคชายฝั่งตอนกลางใต้ของประเทศเวียดนาม มีเนื้อที่ทั้งหมดประมาณ 107 ตารางกิโลเมตร และมีประชากร 202,030 คน (ณ ปี พ.ศ. 2555)
บริเวณที่ตั้งเมืองตวีฮหว่าก่อตัวขึ้นจากการทับถมของดินตะกอนที่แม่น้ำด่าสั่ง (Đà Rằng) พัดพามา มีภูเขาสองลูกใกล้กับใจกลางเมือง ได้แก่ เขาจ๊อปจ่าย (Chóp Chài) และเขาหญั่น (Nhạn) แม่น้ำด่าสั่งและเขาหญั่นก่อให้เกิดภูมิทัศน์ที่งดงาม บนยอดเขาหญั่นมีปราสาทจามหลังหนึ่งตั้งอยู่ เมื่อยืนตรงจุดนี้ นักท่องเที่ยวจะสามารถมองเห็นทิวทัศน์โดยรวมของเมืองได้อย่างง่ายดาย นอกจากนี้ ตวีฮหว่ายังมีหาดทรายขาวละเอียดซึ่งเป็นสถานที่ท่องเที่ยวยอดนิยมแห่งหนึ่งอีกด้วย
ยาลือฮือยึค
ยาลือฮือยึค (Yalıhüyük) เป็นเมืองและอำเภอของจังหวัดคอนยา ภูมิภาคอานาโตเลียกลาง ประเทศตุรกี รายงานจากสำมะโน ค.ศ. 2000 อำเภอนี้มีประชากร 5,575 คน ในจำนวนนี้มี 5,330 คนอาศัยอยู่ในเมืองยาลือฮือยึค
มหาวิทยาลัยแคลิฟอร์เนีย เบิร์กลีย์
มหาวิทยาลัยแคลิฟอร์เนีย เบิร์กลีย์ (University of California, Berkeley) เป็นมหาวิทยาลัยรัฐ ตั้งอยู่ในเมืองเบิร์กลีย์ ซึ่งอยู่ทางทิศตะวันออกของเมืองซานฟรานซิสโก ในรัฐแคลิฟอร์เนีย สหรัฐอเมริกา มหาวิทยาลัยก่อตั้งในปี พ.ศ. 2411 (ค.ศ. 1868) และเป็นมหาวิทยาลัยที่เก่าแก่และมีชื่อเสียงที่สุดในบรรดากลุ่มมหาวิทยาลัยในแคลิฟอร์เนีย เบิร์กลีย์มีชื่อเสียงในหลากหลายด้านเช่น ประวัติศาสตร์ วรรณกรรม วิทยาศาสตร์ รวมถึงมีการค้นพบไซโคลตรอน (cyclotron) โดย เออร์เนสต์ ลอว์เรนซ์ และมีการค้นพบธาตุเคมี 17 ธาตุใหม่ การพัฒนาอินเทอร์เน็ต การพัฒนายูนิกซ์ BSD และซอฟต์แวร์โอเพนซอร์ซ ในการจัดอันดับมหาวิทยาลัยทั่วโลกมหาวิทยาลัยแคลิฟอร์เนีย เบิร์กลีย์ติดอันดับมหาวิทยาลัยที่ดีที่สุดในโลกลำดับที่ 4 สำหรับการจัดอันดับของ Academic Ranking of World Universities ของปี 2012 และ อันดับที่ 5 สำหรับการจัดมหาวิทยาที่มีชื่อเสียงของ Times Higher Education ของปี ค.ศ. 2013 สำหรับนักศึกษาที่อาศัยอยู่ในรัฐแคลิฟอร์เนีย จะมีค่าใช้จ่ายในการลงทะเบียนเรียนและค่าธรรมเนียมอยู่ที่ 12,876 ดอลลาร์สหรัฐ ต่อปี (ปี พ.ศ. 2555) ส่วนนักศึกษาปริญญาตรีที่มาจากที่อื่นจะมีค่าใช้จ่ายในการลงทะเบียนเรียนและค่าธรรมเนียมอยู่ที่ 35,754 ดอลลาร์สหรัฐ ต่อปี (ปี พ.ศ. 2555) ในปี พ.ศ. 2555 มีนักศึกษาทั้งหมด 35,899 คน เป็นนักศึกษาระดับปริญญาตรีจำนวน 25,574 คน พื้นที่ตั้งของมหาวิทยาลัยหากมองจากมหาวิทยาลัยจะสามารถมองเห็นทิวทัศน์ของอ่าวซานฟรานซิสโก และสะพานโกลเดนเกตได้
ในส่วนของที่พัก มหาวิทยาลัยจะให้สิทธิ์การเข้าพักในบ้านพักนักศึกษาแก่นักศึกษาปี 1 และปี 2 ทั้งนี้มีองค์กรนักศึกษา และชมรมกว่า 700 แห่งตั้งอยู่ในมหาวิทยาลัย ตั้งแต่องค์กรเกี่ยวกับการเมือง ไปจนถึงชมรมเครื่องร่อน และอื่นๆ เบิร์กลีย์ ยังมีสมาคมสร้างความสัมพันธ์รุ่นพี่รุ่นน้อง (Greek) ซึ่งประกอบด้วยสมาคมนักศึกษาชายและหญิงรวมกันกว่า 55 แห่ง   อีกทั้งทีมกีฬา แคลิฟอร์เนียโกลเด้นแบร์ ของมหาวิทยาลัยเป็นหนึ่งใน 12 ของ Pacific-12 Conference (กลุ่มมหาวิทยาลัยที่อยู่ทางตะวันตกของสหรัฐอเมริกาชายฝั่งมหาสมุทรแปซิฟิก 12 แห่ง ที่รวมตัวกันเพื่อแข่งขันกีฬาระหว่างสถาบัน ปัจจุบันจัดการแข่งขันกีฬาประเภทชาย 11 รายการ ประเภทหญิงอีก 11 รายการ ที่สำคัญเช่น อเมริกันฟุตบอล (ชาย), บาสเกตบอล (ชายและหญิง), เบสบอล (ชาย), ซอฟต์บอล (หญิง), โปโลน้ำ (ชายและหญิง) เป็นต้น) และเป็นที่ทราบดีว่ามหาวิทยาลัยแคลิฟอร์เนีย เบิร์กลีย์ มีธรรมเนียมการแข่งขันกีฬาร่วมกับมหาวิทยาลัยสแตนฟอร์ด (Stanford University) อยู่เสมอ มหาวิทยาลัยแคลิฟอร์เนีย เบิร์กลีย์ ประกอบด้วยคณะและวิทยาลัยต่างๆ รวมทั้งสิ้น 14 แห่ง  รวมไปถึงบัณฑิตวิทยาลัย และสถาบันเพื่อศึกษาเฉพาะด้าน ได้แก่
มหาวิทยาลัยแคลิฟอร์เนียเบิร์กลีย์ถูกสร้างในปี ค.ศ. 1868 ในฐานะ College of California และ the Public Agricultural, Mining, และ Mechanical Arts College ใน Oakland, Berkeley จึงถือเป็นแคมปัสที่เก่าแก่ที่สุดในเครือของ University of California (UC). เบิร์กลีย์เป็นเหมือนแม่พิมพ์การเรียนการสอนแบบ "classical" และ "practical" สำหรับผู้ที่อาศัยอยู่ในรัฐแคลิฟอร์เนีย สถาบันนี้เป็นเหมือนสถาบัน flagship ในเครือ University of California. เบิร์กลีย์ได้ร่วมงานกับองค์กรใหญ่ๆอีก 3 องค์กร คือ United States Department of Energy National Laboratories ที่มี the Los Alamos National Laboratory อยู่ในเครือ, Lawrence Livermore National Laboratory และ Lawrence Berkeley National Laboratory ที่เป็นของ U.S. Department of Energy
คณะอาจารย์ ศิษย์เก่า และนักวิจัย 71 ท่านที่ได้รับรางวัล รางวัลโนเบล (มี 28 ท่านที่เป็นศิษย์เก่า), 9 Wolf Prizes, 7 Fields Medals, 15 Turing Awards, 45 MacArthur Fellowships, 20 Academy Awards, และ 11 Pulitzer Prize ณ ปัจจุบัน นักวิจัยของมหาวิทยาลัยเบิร์กลีย์ ได้ค้นพบ 6 ธาตุเคมีในตารางธาตุ (Californium, Seaborgium, Berkelium, Einsteinium, Fermium, Lawrencium) และ Berkeley Lab ได้ค้นพบอีก 16 ธาตุทั้งหมด ซึ่งถือได้ว่าค้นพบเยอะกว่ามหาวิทยาลัยอื่นๆในโลก. ปัจจุบันนี้มีนักเรียนไทยที่เป็นศิษย์เก่าจำนวนกว่า 200 คนและกำลังศึกษาอยู่ใน มหาวิทยาลัยแคลิฟอร์เนีย เบิร์กลีย์ จำนวนกว่า 60 คน โดยได้จัดตั้งองค์กร สมาคมนักเรียนไทย ณ มหาวิทยาลัยแห่งรัฐแคลิฟอร์เนียเบิร์กลีย์ ขึ้นมา หรือที่เรียกกันว่า Thai Students Association @ UC Berkeley (ThaiSA) เพื่อเป็นตัวแทนในการสร้างความสัมพันธ์ที่ดีระหว่างสมาชิกในภูมิภาคอื่นๆและยังเป็นตัวแทนทางด้านการเผยแพร่วัฒนธรรมของประเทศไทย
โครเมียม (แก้ความกำกวม)
โครเมียม อาจหมายถึง
__DISAMBIG__
กมลชนก เวโรจน์
กมลชนก เวโรจน์ ชื่อเล่น "อีฟ" เป็นนักแสดง และนางแบบชาวไทย มีชื่อเสียงจากบทบาทนางร้าย และถูกขนานนามว่าเป็น "เซ็กส์ซี่สตาร์ ยุค 2000" มีผลงานเด่นคือภาพยนตร์เรื่อง ผู้หญิง 5 บาป และการแสดงละครอีกหลายเรื่อง อีกทั้งยังเคยเป็นศิลปิน ออกอัลบั้มในปีพ.ศ. 2541 ซึ่งมีเพลงที่เป็นที่รู้จักคือเพลง "เปลี่ยนเป็นฉันได้ไหม"
ประวัติ
กมลชนก เวโรจน์ (ชื่อเล่น: อีฟ) เกิดเมื่อวันที่ 31 มีนาคม พ.ศ. 2523 จบการศึกษาระดับปริญญาตรี คณะศิลปกรรมศาสตร์ มหาวิทยาลัยศรีนครินทรวิโรฒ (มศว.) อีฟเป็นบุตรสาวคนสุดท้อง ในจำนวนพี่น้อง 2 คน เธอเริ่มมีความสนใจวงการบันเทิงจากการประกวดเต้นเท้าไฟ ที่จัดโดยสโมสรผึ้งน้อย ในขณะอายุ 8 ขวบ และนั่นคือจุดเริ่มต้นในการเข้ามาเป็นส่วนหนึ่งของสมาชิกผึ้งน้อย ของรายการ "สโมสรผึ้งน้อย" ซึ่งเป็นรายการเด็ก ที่ออกอากาศสด ทางช่อง 5 และยังได้เป็นนักร้องนำวง "ไอน้ำ" ของรายการสโมสรผึ้งน้อยอีกด้วย มีผลงานชุด “ก.ไก่ร็อกเก้” ในปีพ.ศ. 2533 นอกจากนี้ยังร้องเพลงประกอบโฆษณาโอวัลติน และ คุกกี้เมอร์เมด
ในปีพ.ศ. 2540 อีฟได้มีโอกาสเป็นแดนซ์เซอร์ในเพลง "SIREN LOVE" ของเรืองศักดิ์ ลอยชูศักดิ์ และได้พบกับ อิทธิ พลางกูร จากนั้นจึงชักชวนเธอให้มาเทสต์เสียง และได้เป็นศิลปินในเวลาต่อมา อีฟมีผลงานเพลงกับค่าย "มิวสิค ออน เอิร์ธ (Music on Earth)" ในเครือเอ็มเอ็มจี (หรือ มีเดียส์ มิวสิค กรุ๊ป จำกัด) เดิมที่คือค่ายเอ็มสแควร์ ออกอัลบั้มเดี่ยวชุดเดียว ชื่อชุดว่า "About Her About eVe" ในช่วงกลางปีพ.ศ. 2541 หลังจากฝึกฝนร้องเพลงมาหลายปี โดยในอัลบั้มชุดนี้เปิดตัวด้วยเพลง "เปลี่ยนเป็นฉันได้ไหม" ซึ่งเพลงนี้ยังติดชาร์ตคลื่นวิทยุในช่วงนั้นอยู่หลายสัปดาห์อีกด้วย
อีฟ กมลชนก เริ่มเป็นที่รู้จักมากขึ้น ในบทบาทนักแสดง เธอเริ่มมีผลงานการแสดงที่เป็นที่รู้จักคือเรื่อง "ซื่อ...ไม่บื้อรัก" แสดงคู่กับ สาริน บางยี่ขัน ต่อด้วยละครเรื่อง "แค่เอื้อม", "โนห์รา" , "แดนซ์ไม่เซ่อ เลยเจอรัก" และละครเรื่อง "ชิชา สาวน้อยมหัศจรรย์" เป็นต้น อีฟถูกขนามนามว่าเป็น "เซ็กส์ซี่สตาร์ ยุค 2000" จากการแสดงภาพยนตร์เรื่อง "ผู้หญิง 5 บาป" และการถ่ายแบบนิตยสารในแนวเซ็กส์ซี่
ชีวิตส่วนตัว
ด้านชีวิตส่วนตัว เคยคบหากับ คริสโตเฟอร์ ลี สามีชาวเกาหลีใต้ มีลูกสาว 2 คน ชื่อน้องโจซี่ และ น้องแอ็บบี้ ภายหลังหย่าร้างกัน หลังจากใช้ชีวิตร่วมกันมา 7 ปี ซึ่งเธอเปิดใจครั้งแรกในรายการ คนดังนั่งเคลียร์ ของ อาจารย์ยิ่งศักดิ์ จงเลิศเจษฎาวงศ์ ต่อมาอีฟ กมลชนกได้สมรสเป็นครั้งที่สองกับ "โทมัส" หนุ่มอเมริกันเชื้อสายเวียดนาม เมื่อวันที่ 11 ธันวาคม พ.ศ. 2560 โดยได้บินกลับมาจัดงานที่เมืองไทยพร้อมกับครอบครัว หลังจากใช้ชีวิตร่วมกับสามีที่ต่างประเทศ
ปัจจุบัน อีฟ กมลชนกอำลาวงการและไปใช้ชีวิตกับครอบครัวอยู่ที่รัฐเท็กซัส สหรัฐอเมริกา
ก๊วนป่วนชวนบุ๋งบุ๋ง
ก๊วนป่วนชวนบุ๋งบุ๋ง เป็นซีรีส์มังงะญี่ปุ่น แต่งเรื่องโดยเค็นจิ อิโนอูเอะ และวาดภาพโดยคิมิตาเกะ โยชิโอกะ ตีพิมพ์ในนิตยสารกูด! อาฟเตอร์นูน นิตยสารมังงะแนวเซเน็งของสำนักพิมพ์โคดันชะ มังงะมีลิขสิทธิ์ในประเทศไทยโดยสำนักพิมพ์รักพิมพ์ ซีรีส์อนิเมะดัดแปลงผลิตโดยสตูดิโอซีโร-จี ออกอากาศตั้งแต่เดือนกรกฎาคมถึงกันยายน พ.ศ. 2561 ทางผังรายการ Animeism ของช่อง MBS ภาพยนตร์ไลฟ์แอ็กชันดัดแปลงฉายในเดือนสิงหาคม พ.ศ. 2563
เนื้อเรื่อง
คิตาฮาระ อิโอริตั้งตารอชีวิตใหม่ที่คาบสมุทรอิซุที่ซึ่งเขาจะเตรียมตัวเริ่มชีวิตในมหาวิทยาลัยที่นั่นโดยพักในห้องชั้นบนของร้านอุปกรณ์ดำน้ำชื่อ "แกรนด์บลู" ของอา แต่ก็ต้องตกตะลึงเมื่อได้พบกับชมรมดำน้ำในท้องถิ่น เป็นกลุ่มของชายร่างกำยำที่ใช้เวลาไปกับการดื่มเหล้าสังสรรค์และแก้ผ้ามากกว่าจะดำน้ำ อิโอริพยายามตีตัวออกห่างจากกลุ่มนั้น แต่ในที่สุดก็เข้ากันได้ดีกับกลุ่มอย่างรวดเร็ว ในขณะที่ลูกพี่ลูกน้องของอิโอริก็พยายามแสดงให้อิโอริเห็นถึงความวิเศษของการดำน้ำในทะเล
พระบาทสมเด็จพระนโรดม บรมรามเทวาวตาร
พระบาทสมเด็จพระนโรดม (ព្រះបាទនរោត្តម, พฺระบาทนโรตฺตม "พระบาทนโรดม") หรือ สมเด็จพระนโรดมพรหมบริรักษ์ หรือ นักองค์ราชาวดี (អង្គ រាជាវតី, องคฺราชาวดี "องค์ราชาวดี") ทรงเป็นพระมหากษัตริย์รัชกาลที่ 109 แห่งราชอาณาจักรกัมพูชา
พระองค์ทรงเป็นพระราชโอรสของสมเด็จพระหริรักษ์รามมหาอิศราธิบดี (นักองค์ด้วง) และเป็นพระเชษฐาร่วมสมเด็จพระราชบิดาของ พระบาทสมเด็จพระสีสุวัตถิ์ (นักองค์สีสุวัตถิ์) กษัตริย์กัมพูชาองค์ต่อมาซึ่งทรงขึ้นครองราชย์เมี่อ พ.ศ. 2447 สืบต่อจากพระองค์
กาวหลัญ
กาวหลัญ (Cao Lãnh) เป็นนครประจำจังหวัดและเมืองหลักของจังหวัดด่งท้าปในภูมิภาคดินดอนสามเหลี่ยมปากแม่น้ำโขงของประเทศเวียดนาม มีพิกัดภูมิศาสตร์อยู่ที่ 10.46722°N, 105.63028°W
พระบาทสมเด็จพระนโรดม บรมรามเทวาวตาร
ในรัชสมัยของพระองค์กัมพูชาได้หลุดพ้นการตกอยู่ภายใต้การปกครองของสยามและกลายมาเป็นอาณานิคมของฝรั่งเศส ทำให้พระองค์ได้ทรงเป็นกษัตริย์แห่งกัมพูชาองค์แรกที่อยู่ภายใต้การปกครองของฝรั่งเศส
เมื่อทรงพระเยาว์
เสด็จพระราชสมภพเมี่อ15 กุมภาพันธ์ พ.ศ. 2377 ที่อังกอร์โบเร (จังหวัดตาแก้ว)  และเสด็จสวรรคตเมี่อวันที่ 24 เมษายน พ.ศ. 2447
เมื่อพำนักในกรุงเทพฯ พระองค์มีสถานะเป็นพระราชบุตรบุญธรรมของกษัตริย์สยาม ผนวชในธรรมยุติกนิกาย 1 พรรษาที่วัดบวรนิเวศวิหารราชวรวิหาร เมื่อสมเด็จพระหริรักษ์รามาธิบดีขึ้นครองราชย์เป็นพระเจ้ากรุงกัมพูชาแล้ว พระองค์ได้ส่งพระราชโอรส คือ นักองค์ราชาวดี เข้ามาทำราชการที่กรุงเทพมหานครในรัชสมัยพระบาทสมเด็จพระนั่งเกล้าเจ้าอยู่หัว ต่อมา ในรัชสมัยพระบาทสมเด็จพระจอมเกล้าเจ้าอยู่หัว สมเด็จพระหริรักษ์รามมหาอิศราธิบดีมีใบบอกเข้ามายังกรุงเทพมหานครว่า "ตนมีชนมายุเจริญล่วงมากไปแล้ว ขอพระราชทานให้พระเจ้าแผ่นดินสยาม ทรงตั้งนักพระองค์ราชาวดี บุตรผู้ใหญ่เป็นมหาอุปราช นักพระองค์ศรีสวัสดิ์บุตรที่ 2 เป็นพระแก้วฟ้า ออกไปช่วยรักษาเมืองเขมร" ซึ่งพระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ แต่งตั้งให้นักพระองค์ราชาวดีมีนามว่า "องค์พระนโรดมพรหมบริรักษ์มหาอุปราช" ตั้งนักพระองค์ศรีสวัสดิ์เป็น "องค์หริราชดะไนไกรแก้วฟ้า" ตามที่พระเจ้ากรุงกัมพูชาทรงขอมา เมื่อ พ.ศ. 2400
ความยุ่งยากก่อนขึ้นครองราชย์
ในระหว่างความขัดแย้งนั้น สนองโสได้รวบรวมขุนนางไปตั้งมั่นที่กัมพูชาตะวันออกแล้วยกทัพเข้ามายึดพนมเปญและเมืองอุดงมีไชยได้ พระนโรดมหนีไปพระตะบองซึ่งขณะนั้นอยูในพระราชอาณาเขตสยาม ขุนนางฝ่ายตรงข้ามของสนองโสได้รวบรวมกำลังเข้าต่อต้าน และเป็นฝ่ายชนะ จับตัวสนองโสได้ แต่สนองโสหลบหนีไปสู่อินโดจีนฝรั่งเศสได้ในที่สุด
เมื่อเกิดความขัดแย้งขึ้นในกัมพูชา สยามได้เรียกตัวนักองค์วัตถาเข้ากรุงเทพฯ ในขณะเดียวกัน พระนโรดมก็เดินทางเข้าสู่กรุงเทพฯ เมื่อ 24 มกราคม พ.ศ. 2404 สยามได้ตัดสินใจสนับสนุนให้นักองค์ราชาวดีขึ้นเป็นกษัตริย์แห่งกรุงกัมพูชาขึ้นที่กรุงเทพฯ ที่วัดพระเชตุพนวิมลมังคลารามราชวรมหาวิหาร โดยมีขุนนางกัมพูชาในกรุงเทพช่วยกันประกอบพิธี พิธีราชาภิเษกของพระนโรดมได้เป็นไปโดยโดยนิตินัย ก่อนที่จะมีพิธีราชาภิเษกอีกครั้งที่กรุงอุดงมีชัย โดยพฤตินัย จากนั้นพระองค์ได้ถูกเรียกตัวให้เข้าเฝ้าที่พระบรมมหาราชวังเพื่อเป็นการอำลาพระบาทสมเด็จพระจอมเกล้าเจ้าอยู่หัวและเจ้าฟ้าจุฬาลงกรณ์ องค์พระรัชทายาท พระบาทสมเด็จพระจอมเกล้าเจ้าอยู่หัวทรงยินดีในพระนโรดมและได้พระราชทานพระปรมาภิไธยแก่พระนโรดมว่า "องค์สมเด็จพระนโรดม บรมรามเทวาวตาร คุณสารสุนทรฤทธิ์ มหิศวราธิบดี ศรีสุริโยสุรัตน์นฤพัทธพงศ์ดำรงราช บรมนารถมหากำโพชาธิบดินทร สรรพศิลปสิทธิ์สถิตสถาพร พรหมามรอำนวยไชย เป็นมไหสวริยาธิบดีในปฐพีดล สกลกัมโพชาณาจักร อัครมหาบุรุษรัตนวัฒนาดิเรก เอกอุดมบรมบพิตร พระเจ้ากรุงกัมโพชาธิบดี" ทางการสยามได้จัดทัพทางเรือไปส่งนักองค์ราชาวดีที่เมืองกำปอด และเดินทัพทางบกไปยังเมืองอุดงมีไชย ในระหว่างนี้ เกิดการกบฏอีก ออกญาสุทศ (บา) ได้รวบรวมกองทัพตั้งมั่นที่โพธิสัตว์ สยามจึงส่งทัพจากเสียมราฐและจันทบุรีไปปราบจนราบคาบ และได้อัญเชิญสมเด็จพระนโรดมประกอบพิธีราชาภิเษกที่กรุงอุดงมีชัยและขึ้นเป็นกษัตริย์อย่างสมบูรณ์ เมื่อวันที่ 31 พฤษภาคม พ.ศ. 2407
ความสัมพันธ์กับฝรั่งเศสและการเข้าเป็นรัฐในอารักขา
หลังจากขึ้นครองราชย์ได้ไม่นาน ฝรั่งเศสได้เข้ามาขอให้ทำสนธิสัญญาเข้าเป็นรัฐในอารักขาของฝรั่งเศส ซึ่งพระนโรดมยินยอมที่จะเข้าเป็นรัฐในอารักขา ในช่วงแรกของการเข้าเป็นรัฐในอารักขาของฝรั่งเศสค่อนข้างราบรื่น แต่เมื่อฝรั่งเศสเปลี่ยนนโยบายการปกครองให้เข้มงวดขึ้นจึงเกิดปัญหาขัดแย้งกับข้าหลวงฝรั่งเศส พระองค์ถูกบังคับให้ลงนามในการปฏิรูปกัมพูชาเมื่อ พ.ศ. 2427 ทำให้เกิดกบฏชาวนาที่ยืดเยื้อตามมา กบฏยุติลงเมื่อ พ.ศ. 2430 เมื่อฝรั่งเศสเจรจากับพระองค์สำเร็จ พระองค์จึงประกาศให้ยุติการกบฏและประกาศนิรโทษกรรม
ปลายรัชกาล
ในช่วงนี้ ฝรั่งเศสพยายามจะลิดรอนอำนาจของกษัตริย์กัมพูชาและเพิ่มอำนาจให้ผู้ว่าการสูงสุดของฝรั่งเศส แต่พระองค์ไม่ยินยอม พระโอรสของพระองค์คือพระยุคนธรได้เดินทางไปยังฝรั่งเศสเพื่อคัดค้านนโยบายนี้จนถูกถอดจากบรรดาศักดิ์และต้องลี้ภัยไปสยาม ฝ่ายฝรั่งเศสก็ได้ทำการย้ายเมืองหลวงจากกรุงอุดงไปที่พนมเปญซึ่งพระองค์ทรงไม่เห็นด้วยอย่างยิ่งแต่ทางการฝรั่งเศสก็ได้ทำใบแจ้งเรื่องย้ายเมืองหลวงและบังคับให้พระองค์ทรงลงพระปรมาภิไธยจนสำเร็จ ในช่วงระยะเวลานี้ฝรั่งเศสได้มอบรางวัลเล็กน้อยให้แก่กัมพูชาโดยการเสนอสร้าง พระบรมราชวังจตุมุขสิริมงคลที่คล้ายกับพระบรมมหาราชวังของสยามในกรุงเทพมหานคร ถวายพระนโรดม
เมื่อพระองค์ได้เริ่มต่อต้านฝรั่งเศสมากขึ้นทางการฝรั่งเศสจึงลดพระราชอำนาจของพระนโรดมลง จนสถานะพระมหากษัตริย์กัมพูชากลายเป็นเพียงหุ่นเชิดของฝรั่งเศสเท่านั้นและได้ให้พระสีสุวัตถิ์พระอนุชาของพระองค์ที่นิยมฝรั่งเศสขึ้นสืบสมบัติต่อ ส่วนพระนโรดมได้เสด็จสวรรคตอย่างในปี พ.ศ. 2447 ที่พระบรมราชวังจตุมุขสิริมงคล พระราชพิธีถวายพระเพลิงพระบรมศพมีขึ้นที่กรุงพนมเปญ ในเดือนมกราคม พ.ศ. 2449 ปัจจุบันมีพระบรมราชานุสาวรีย์พระบรมรูปทรงม้าของพระองค์อยู่ในวัดอุดง
หลังการสวรรคต พระบาทสมเด็จพระนโรดม ทรงได้รับการถวายพระนามว่า "พระกรุณาพระสุวรรณโกศ"
อ้างอิง
18341904
สิทธิในการดำรงตำแหน่ง
สิทธิในการดำรงตำแหน่ง (tenure) เป็นสิทธิที่ให้กับศาสตราจารย์อาวุโสไม่ให้ถูกไล่ออกได้อย่างง่าย ๆ เพราะความคิดหรืองานวิจัยที่แตกต่างจากคนอื่นหรือไม่ลงรอยกับสถาบัน ในประเทศสหรัฐอเมริกา  สิทธินี้มักจะมาพร้อมกับตำแหน่งศาสตราจารย์ที่สูงขึ้นคือตำแหน่ง ศาสตราจารย์ (professor) และรองศาสตราจารย์ (associate professor) ไม่ได้ให้กับศาสตราจารย์ผู้ช่วย (assistant professor) โดยที่ผู้ดำรงตำแหน่งศาสตราจารย์ผู้ช่วย  มักจะมีเวลาจำกัดในการเลื่อนขั้นขึ้นก่อนที่จะถูกปลดออกจากตำแหน่งนี้
ชิซูอิ
ชิซูอิ (酒々井町 (Shisui-machi)) เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 20,660 คน 9,888 ครัวเรือน ความหนาแน่น 1100 คนต่อตารางกิโลเมตร และมีพื้นที่ทั้งหมด 19.02 km2
ที่มาของชื่อ
ชื่อของชิซูอิในภาษาญี่ปุ่นนั้นมาจากตัวอักษรคันจิสามตัว ตัวแรก หมายถึง "สาเก" ตัวที่สอง  เป็นเครื่องหมายวรรคตอนซ้ำคำ ซึ่งบ่งบอกถึงการซ้ำเสียงของอักษรตัวแรก และตัวที่สาม  หมายถึง "บ่อน้ำ" พื้นที่ของชิซูอิในปัจจุบันขึ้นชื่อในเรื่องแหล่งน้ำพุน้ำจืด และมีตำนานเล่าขานว่ามีสาเกบริสุทธิ์พุ่งออกมาจากพื้นดินทำให้เกิด "บ่อสาเก" ขึ้น
ภูมิศาสตร์
ชิซูอิตั้งอยู่บนที่ราบสูงชิโมซะทางตะวันออกเฉียงเหนือของจังหวัดชิบะ ห่างจากนครชิบะ เมืองเอกของจังหวัด ประมาณ 20 กิโลเมตร และห่างจากใจกลางกรุงโตเกียวประมาณ 40 ถึง 50 กิโลเมตร ทางตอนใต้ของชิซูอิมีแม่น้ำสายเล็ก ๆ ไหลผ่าน 3 สาย ได้แก่ แม่น้ำทากาซากิ, แม่น้ำเองาวะ, และแม่น้ำนากางาวะ ทั้งหมดนี้ไหลลงสู่ที่ลุ่มชื้นแฉะอิมบะ
เทศบาลข้างเคียง
จังหวัดชิบะ
ภูมิอากาศ
ชิซูอิมีภูมิอากาศแบบอบอุ่นชื้น (เคิพเพิน Cfa) โดยมีฤดูร้อนที่อบอุ่นและฤดูหนาวที่อากาศเย็นสบายไม่มีหิมะตก อุณหภูมิเฉลี่ยต่อปีในชิซูอิคือ 14.8 °C ปริมาณน้ำฝนเฉลี่ยต่อปีอยู่ที่ 1,429 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.3 °C และต่ำสุดในเดือนมกราคมที่ประมาณ 4.5 °C
สถิติประชากร
จากข้อมูลการสำรวจสำมะโนประชากรของญี่ปุ่น จำนวนประชากรของชิซูอิเพิ่มขึ้นอย่างรวดเร็วในทศวรรษ 1970 และ 1980 แต่ยังคงคงที่ในช่วง 30 ปีที่ผ่านมา
ประวัติศาสตร์
พื้นที่บริเวณชิซูอิมีผู้คนอาศัยอยู่อย่างน้อยก็ตั้งแต่ยุคหินของญี่ปุ่น และนักโบราณคดีก็ได้พบเครื่องมือหินและฐานรากของบ้านที่มีอายุเมื่อ 24,000 ปีก่อน ในยุคมูโรมาจิ พื้นที่นี้อยู่ภายใต้การควบคุมของตระกูลชิบะ หลังจากเริ่มยุคเอโดะ พื้นที่ส่วนใหญ่ของชิซูอิเป็นส่วนหนึ่งของแคว้นศักดินาซากูระ ซึ่งเป็นแคว้นศักดินาภายใต้รัฐบาลโชกุนโทกูงาวะ หลังจากการฟื้นฟูเมจิ เมืองชิซูอิก่อตั้งขึ้นเมื่อวันที่ 1 เมษายน 1889 ในอำเภออิมบะ จังหวัดชิบะ โดยตั้งขึ้นเป็นระบบเทศบาลสมัยใหม่ ในยุคปัจจุบัน มีข้อเสนอที่จะรวมเมืองชิซูอิเข้ากับนครซากูระที่อยู่ใกล้เคียง แต่ก็ไม่ผ่านการลงประชามติในปี 2002
การเมืองการปกครอง
ชิซูอิมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 16 คน เมืองชิซูอิและนครซากูระประกอบเป็นเขตเลือกตั้งที่ให้สมาชิกสภาจังหวัดชิบะจำนวน 3 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 13 ของจังหวัดชิบะในการเลือกตั้งสภาผู้แทนราษฎรญี่ปุ่น
เศรษฐกิจ
ชิซูอิในอดีตเป็นศูนย์กลางการผลิตข้าวและเหล้าสาเก เมืองนี้ตั้งอยู่ทางตะวันตกเฉียงใต้ของท่าอากาศยานนานาชาตินาริตะ ใจกลางเมืองได้รับการพัฒนาให้เป็นศูนย์กลางการค้าในภูมิภาค โดยเริ่มต้นในปี 1975 อันเนื่องมาจากการก่อสร้างและขยายท่าอากาศยาน
การศึกษา
ชิซูอิมีโรงเรียนที่สังกัดเทศบาลเมือง ได้แก่ โรงเรียนประถม 2 แห่ง และโรงเรียนมัธยมต้น 1 แห่ง และเมืองนี้ไม่มีโรงเรียนมัธยมปลายของรัฐ แต่มีโรงเรียนมัธยมปลายเอกชน 1 แห่ง
สุภาภรณ์ คำนวณศิลป์
กัญกร คำนวณศิลป์ หรือ สุปรีย์ฎา คำนวณศิลป์ หรือชื่อเดิม สุภาภรณ์ คำนวณศิลป์ เกิดเมื่อวันพุธที่ 23 สิงหาคม พ.ศ. 2515 เป็นนักแสดงชาวไทยเชื้อสายจีน มีพี่น้องทั้งหมด 7 คน เป็นคนที่ 4 จบการศึกษาที่โรงเรียนเซนต์โยเซฟบางนา
ได้แสดงละครตั้งแต่ยังเด็ก ๆ เรื่องแรกปี พ.ศ. 2530 คือ ผีกุ๊กกิ๊ก และได้หายจากวงการละครไปเนื่องจากทางครอบครัวเห็นว่ายังเด็กอยู่ และต่อมาในปี พ.ศ. 2534 หมวยได้กลับมาแสดงละครโดยรับบทนางรองในละครเรื่อง แม่หญิง เป็น หม่อมเจ้าหญิงภาณุกา รังษี หรือ ท่านหญิงเล็ก และละครเรื่อง "พี่เลี้ยง" ซึ่งเป็นละครเรื่องแรกของ รชนีกร พันธุ์มณี โดยรับบทเป็น เวณิกา เพื่อนนางเอกที่หลงรักพระเอก ซึ่งกลับมาโดยการชักนำของคุณแดง สุรางค์ เปรมปรีดิ์ จากการที่ได้เห็นหมวยในมิวสิควิดีโอเพลง "ขออุ้มหน่อย" ของ ธงไชย แมคอินไตย์ และต่อมาได้รับละครเรื่อย ๆ ในเรื่อง วันนี้ที่รอคอย, ผู้ชายไม้ประดับ , คือหัตถาครองพิภพ